**Astuto** (**San Eustaquio**) oli Espanjan laivaston vuonna 1759 vesille laskettu kaksikantinen 58-tykkinen linjalaiva.

Valmistus
---------

Alus tilattiin 30. joulukuuta 1755 Havannasta, missä köli laskettiin 12. toukokuuta 1758. Alus laskettiin vesille 10. huhtikuuta 1759.

Palvelus
--------

Tammikuussa 1760 alus lähti Havannasta Tortugalle päällikkönään Luis Vicente Velasco. Sen tehtävänä oli kohdata 30-tykkinen fregatti *Flora*. Ne saapuivat helmikuussa Havannaan. Alus liitettiin kesäkuussa 1760 Havannassa olevaan laivastoon päällikkönään Blas de Barreda. Laivaston muut alukset olivat *Europa*, *Diligente*, *Infante*, *Reina* ja *Tridente* sekä fregatit *Flora*, *Flecha* ja *Fénix*. Näiden lisäksi oli vielä joukko pienempiä aluksia. Alus lähti kesäkuussa 1760 Havannasta *Tridenten* kanssa partiomatkalle. Ne lähtivät 1. heinäkuuta Matanzasista ja palasivat 3. heinäkuuta Havannaan. Alus saapui 25. elokuuta *Tridenten* ja kauppalaivan kanssa Cádiziin Havannasta mukanaan yli kuusi miljoonaa pesoa. Alus siirrettiin Cartagenaan, missä se liitettiin paikallislaivueeseen.

Lokakuussa 1760 alus lähti Cartagenasta laivueen linjalaivojen ja kahdeksan ksebekin kanssa merelle kohdatakseen algerialaisia merirosvoja. Se saapui joulukuussa 1760 Cartagenaan *San Fernandon* ja *Terriblen* kanssa Cádizista. Alus kuljetti lokakuussa 1761 Cádizista *Atlanten* kanssa joukkoja Majorcalle. Kesäkuussa 1762 alus partioi Marokon ja Algerian rannikkovesillä Idiaquezin laivueessa, jonka muut alukset olivat *Terrible* ja *Atlante* sekä fregatit *Astrea*, *Juno*, *Perla* ja *Dorada*. Alus saapui joulukuussa 1762 *Glorioson*, *Atlanten*, *Astrean* ja *Junon* kanssa Cartagenaan, mistä se lähti tammikuussa 1763 *Glorioson* ja *Atlanten* kanssa partiomatkalle torjumaan Pohjois-Afrikan rannikon merirosvoja.

Huhtikuussa 1764 alus lähti Cartagenasta Idiaquezin laivueessa Cádiziin, mistä se suojasi 4. syyskuuta *Glorioson* ja *Dragónin* sekä fregattien *Junon* ja *Nuestra Señora de la Soledadin* kanssa neljän sotilaita kuljettaneen rahtialuksen saattueen Veracruziin. Alus saapui 21. heinäkuuta 1765 Cádiziin saman osaston kanssa, mutta ilman *Dragónia*. Alus lähti 11. elokuuta 1765 Cádizista *Glorioson* ja *Junon* kanssa Cartagenaan, missä se siirrettiin reserviin.

Alus määrättiin palautettavaksi 8. heinäkuuta 1768 palvelukseen Cartagenassa, mistä se lähti 29. lokakuuta 1768 *Septentriónin* ja fregatti *Santa Rosalían* kanssa Tyynellemerelle. Alus vaurioitui pahoin ja menetti mastonsa myrskyssä, minkä seurauksena osasto hakeutui 6. marraskuuta korjattavaksi Málagaan. Korjausten valmistuttua ne lähtivät 9. tammikuuta 1769 Málagasta Tyynellemerelle. Alus saapui kesäkuussa yksin vaurioituneena Montevideoon, jonne muut laivueen alukset olivat jo saapuneet aiemmin. Aluksen vaurioita korjattiin Montevideossa, mistä laivue jatkoi 16. joulukuuta 1769 matkaansa. Se saapui 30. maaliskuuta 1770 Talcahuanoon, mistä jatkettiin 25. kesäkuuta Callaoon. Laivue saapui 21. heinäkuuta Callaoon, mistä se kuljetti 18. tammikuuta 1772 *San Lorenzon* ja fregatti *Liebren* kanssa aarrelastin Cádiziin. Osasto saapui 18. heinäkuuta mukanaan yhdeksän miljoonaa pesoa.

Vuonna 1774 alus oli Cádizissa, mistä se kuljetti 18. elokuuta *Santo Domingon* sekä fregattien *Nuestra Señora de la Asunciónin*, *Santa Rosalían* ja *Santa María Magdalenan* sekä pienempien sotalaivojen kanssa sotilaita Veracruziin. Alus erosi 28. elokuuta osastosta Santa Cruz de Tenerifen edustalla ja jatkoi yksin Veracruziin, mistä se jatkoi huhtikuussa 1775 pienempien alusten ja rahtilaivan kanssa Havannaan. Saattue saapui 27. toukokuuta Havannaan, mistä alus kuljetti Cádiziin lähes kaksi miljoonaa pesoa. Alus lähti 28. kesäkuuta 1775 Havannasta *San Miguelin* ja neljän muun aluksen kanssa Cádiziin, jonne ne saapuivat 11. elokuuta mukanaan yli kahdeksan miljoonaa pesoa. Alus kuljetti 12. joulukuuta 1775 Cádizista elohopeaa, aseita ja tarvikkeita Veracruziin. Se saapui 15. toukokuuta 1776 Callaoon, mistä se suojasi 13. maaliskuuta 1778 saattueen Cádiziin. Se saapui 20. heinäkuuta Cádiziin saattueen mukana Veracruzista mukanaan yli kolme miljoonaa pesoa. Alus siirrettiin reserviin ja riisuttiin aseista.

Maaliskuussa 1779 alus lähti Cádizista *San Leandron* ja muiden linjalaivojen sekä fregattien kanssa partiomatkalle Algerian merirosvoja vastaan. Alus suojasi 19. huhtikuuta 1779 Cádizista viisi rahtilaivaa Cabo de São Vicenten tasalle. Heinäkuussa se oli oli Cádizissa, kun kerättiin Córdoballe laivastoa ensimmäiseen Englannin kanaalin sotaretkeen. Alus lähti 9. marraskuuta 1779 Brestistä Córdoban laivastossa ja saapui tammikuussa 1780 Cádiziin. Alus suojasi 28. huhtikuuta 1780 Cádizista Boten 12 linjalaivan, 2 fregatin, 2 pienemmän sotalaivan laivastossa 83 rahtilaivan joukkojenkuljetussaattueen Havannaan. Alus lähti 26. syyskuuta 1780 Havannasta Boten laivastossa merelle. Alus lähti 16. lokakuuta 1780 Havannasta Pensacolaan. Se lähti huhtikuussa 1781 Havannasta Pensacolan sotaretkelle ja oli toukokuussa Havannassa. Alus suojasi Havannasta *Guerreron*, *Arroganten*, *Gallardon* ja fregatti *Santa Lucían* sekä pienempien sotalaivojen kanssa 60 kauppalaivan saattueen. Saattue saapui 7. marraskuuta 1781 Cádiziin mukanaan kolme miljoonaa pesoa. Alus siirrettiin 1. huhtikuuta 1782 Cádizissa telakalle.

Alus lähti 7. huhtikuuta 1782 Cádizista Cisnerosin laivueessa Cape Sparteliin. Laivue saapui 19. toukokuuta Málagaan. Heinäkuussa alus partioi *Miñon* ja fregatti *Nuestra Señora de la Asunciónin* kanssa Cape Spartelin edustalla. Alukset saapuivat 28. elokuuta Algecirasiin. Alus oli 12. syyskuuta 1782 Algecirasissa, jonne koottiin Córdoban laivastoa toiselle Gibraltarin sotaretkelle. Alus oli 21. lokakuuta 1782 Cape Spartelin taistelualueella ilman aktiivista osallistumista. Alus lähti 14. marraskuuta 1782 Cádizista *San Lorenzon* kanssa partiomatkalle Cape Spartelin edustalle. Joulukuussa 1782 se oli Cádizissa, jonne koottiin Jamaikan sotaretkelle laivastoa. Sotaretki kuitenkin peruutettiin. Alus kuljetti 1783 Cádizista elohopeaa Cartagena de Indiasiin, mistä se palasi 1784 Cádiziin.

Alus palautettiin 20. toukokuuta 1785 palvelukseen kuljettamaan joukkoja ja elohopeaa Veracruziin ja Cartagena de Indiasiin. Alus suojasi 30. syyskuuta 1785 Cádizista fregattien *Santa Teclan*, *Santa Bibianan* ja *Santa Balbinan* sekä urcan kanssa sotilaita, tykkejä ja elohopeaa kuljettaneen saattueen Cartagena de Indiasiin, jonne saavuttiin 25. marraskuuta. Alus jatkoi 15. joulukuuta Cartagena de Indiasista fregatti *Dianan* kanssa Veracruziin, jonne ne saapuivat 4. helmikuuta 1786. Alus kuljetti 5. toukokuuta Veracruzista aarteita ja hyödykkeitä Havannaan, jonne se saapui 21. toukokuuta. Alus riisuttiin 1786 Havannassa aseista ja siirrettiin reserviin.

Alus lähti 20. maaliskuuta 1787 Havannasta Veracruziin, jonne se saapui 9. huhtikuuta. Alus palasi 4. kesäkuuta Veracruzista Havannaan, jonne se saapui 13. heinäkuuta. Alus suojasi 16. heinäkuuta Havannasta kaksi rahtialusta Cádiziin, jonne saattue saapui 14. syyskuuta mukanaan lähes neljä miljoonaa pesoa. Alus siirrettiin Cádizissa reserviin.

Alus palautettiin 1790 palvelukseen Nootkan kriisin alettua ja sijoitettiin Boten 26 linjalaivasta, 11 fregatista ja pienemmistä aluksista koostuvaan laivastoon. Alus palautettiin vielä samana vuonna reserviin, kunnes se palautettiin palvelukseen 1793. Alus lähti 14. maaliskuuta 1793 Cádizista *Bahaman* kanssa Cartagenaan, mistä ne lähtivät 5. toukokuuta 1793 Borjan laivueessa Sardinian sotaretkelle. Alus partioi kesäkuussa 1793 Sardinian, Saint Antiocon ja Saint Pedron alueella. Se saapui 31. elokuuta Borjan laivueen mukana Cádiziin. Alus saattoi 29. maaliskuuta 1794 *San Lorenzon* ja 2. huhtikuuta 1797 *San Pedro de Alcántaran* sekä fregatti *Ceresin* Cádiziin.

Syyskuussa 1794 alus liitettiin Gravinan laivueeseen. Se oli maaliskuussa 1795 Máhonissa Lángaran laivastossa. Alus lähti lokakuussa 1795 Cartagenasta Máhoniin. Alus lähti 6. toukokuuta 1796 Cartagenasta Máhoniin, mistä se kuljetti *San Juliánin* kanssa elintarvikkeita Cartagenaan. Alus lähti 21. kesäkuuta 1796 Cartagenasta *Miñon* ja fregatti *Santa Rosan* kanssa Palermoon, missä ne joutuivat 1797 Britannian kuninkaallisen laivaston saartamiksi. Alus saapui 15. lokakuuta 1800 Cartagenaan onnistuttuaan välttämään Britannian kuninkaallisen laivaston saarron. Se siirrettiin joulukuussa 1804 Cartagenassa reserviin, kunnes 10. kesäkuuta 1808 annettiin kuninkaallinen määräys romuttamisesta. Alus poistettiin huonon kunnon vuoksi laivastoluettelosta ja siirrettiin romutettavaksi mahdollisesti jo samana vuonna.

Lähteet
-------

* Winfield, Rif; Tredrea, John; Garcia-Torralba Pérez, Enrique & Blasco Felip, Manuel: *Spanish Warships in the Age of Sail 1700-1860: Design, Construction, Career and Fates*. Seaforth Publishing, 2023. ISBN 978-1-5267-9078-1. (englanniksi)

### Viitteet

1. 1 2 3 4 5 6 7 8 9 10 11 12  Winfield et al 2023 s. 189-190


|  |  |  |  |
| --- | --- | --- | --- |
|  | Edeltäjä:***Conquistador*** | **Espanjan laivaston linjalaivat** | Seuraaja:**San Genaro -luokka** |